LISA

Kirjavahetuse KAVAND,

mis käsitleb Rahvusvahelise Viinamarja- ja Veiniorganisatsiooni ning Euroopa Liidu vahelise koostöö konsolideerimist ja tõhustamist

A. EUROOPA LIIDU KIRI

Lugupeetud härra /proua

Alates Rahvusvahelise Viinamarja- ja Veiniameti asutamisest, mis asendati 2001. aastal Rahvusvahelise Viinamarja- ja Veiniorganisatsiooniga (OIV), on mitmed Euroopa Liidu (EL) liikmesriigid osalenud OIV tegevuses. Eeskätt on nad koos OIV teiste liikmetega koostanud soovitusi, mis hõlmavad veinivalmistustavasid, toodete määratlusi ja kirjeldusi ning viinamarjatoodete analüüsi- ja hindamismeetodeid. Alates 1962. aasta aprillist kehtestati ELis veinituru ühine korraldus. Veinivalmistustavadega seotud eeskirjad ning veinivalmistustavade raames kasutatavate ainete analüüsimeetodid ja kirjeldused on võetud üle ELi õigusaktidesse.

ELi veinivalmistustavasid hõlmavates õigusaktides on võetud arvesse OIV soovitusi veinivalmistustavade ja analüüsimeetmete kohta. Ka ELi tasandil kehtestatud analüüsimeetodid põhinevad OIV esitatud ja avaldatud soovitustel ning kõnealuse organisatsiooni koostatud ainete kirjeldused on otseselt üle võetud ELi õigusaktidesse Seega omandavad OIV soovitused suure praktilise tähtsuse, kuna suurem osa maailma veinitootjatest asub ELi liikmesriikides. Samalaadselt OIVga toetab ka EL aktiivselt veinisektoris kohaldatavate standardite ja tavade rahvusvahelist ühtlustamist. ELi pädevus hõlmab ka muid OIV tegevusvaldkonda kuuluvaid küsimusi, nagu veinide märgistamine, piiritusjoogid, aromatiseeritud veinitooted ja lauaviinamarjad ning veinitootmise statistika.

Seega on nii OIV kui ELi huvides tagada, et EL oleks täielikult kursis OIV uute resolutsioonide koostamisega seotud aruteludega. ELi aktiivsem osalemine OIV tegevuses hõlbustab ELi seisukohtade kindlaksmääramist seoses OIV soovituste projektidega ning ELis tulevikus kohaldatavate eeskirjade kohandamist OIV nõuetega. Selline osalemine tõhustab OIV ja ELi vastavat panust viinamarjade ja veiniga seotud tavade ja standardite rahvusvahelisel ühtlustamisel. Lisaks sellele, et tagada Euroopa Liidu staatuse läbipaistvus OIVs, eeskätt OIV liikmete suhtes, tuleb selgelt kindlaks määrata Euroopa Liidu OIVsse kuulumisega seotud kohaldamisala ja tingimused.

Seetõttu teen ettepaneku, et Euroopa Liidule antaks tema taotluse alusel OIV kodukorra artiklis 4 sätestatud eristaatus vastavalt käesolevale kirjale lisatud erikavas toodud tingimustele alates käesolevale kirjale vastamise kuupäevast. Euroopa Liidu lepingu artikli 17 kohaselt esindab selle meetme raames Euroopa Liitu Euroopa Komisjon.

Käesolev kirjavahetus on piiratud Euroopa Liidule eristaatuse andmiseks nõutavate eritingimustega. Sellega ei teki rahvusvahelisest õigusest tulenevaid õigusi ega kohustusi lisaks kõnealustes tingimustes toodutele.

Lugupidamisega

Phil Hogan – Euroopa Komisjoni liige

B. RAHVUSVAHELISE VIINAMARJA- JA VEINIORGANISATSIOONI KIRI

Phil Hogan, Euroopa Komisjoni liige

Mind rõõmustab väga Teie 14. oktoobri 2015. aasta kiri, mis käsitleb meie organisatsioonide vahelise koostöö konsolideerimist ja tõhustamist. Kõnealuse kirja tekst on järgmine:

„Alates Rahvusvahelise Viinamarja- ja Veiniameti asutamisest, mis asendati 2001. aastal Rahvusvahelise Viinamarja- ja Veiniorganisatsiooniga (OIV), on mitmed Euroopa Liidu (EL) liikmesriigid osalenud OIV tegevuses. Eeskätt on nad koos OIV teiste liikmetega koostanud soovitusi, mis hõlmavad veinivalmistustavasid, toodete määratlusi ja kirjeldusi ning viinamarjatoodete analüüsi- ja hindamismeetodeid. Alates 1962. aasta aprillist kehtestati ELis veinituru ühine korraldus. Veinivalmistustavadega seotud eeskirjad ning veinivalmistustavade raames kasutatavate ainete analüüsimeetodid ja kirjeldused on võetud üle ELi õigusaktidesse.

ELi veinivalmistustavasid hõlmavates õigusaktides on võetud arvesse OIV soovitusi veinivalmistustavade ja analüüsimeetmete kohta. Ka ELi tasandil kehtestatud analüüsimeetodid põhinevad OIV esitatud ja avaldatud soovitustel ning kõnealuse organisatsiooni koostatud ainete kirjeldused on otseselt üle võetud ELi õigusaktidesse. Seega omandavad OIV soovitused suure praktilise tähtsuse, kuna suurem osa maailma veinitootjatest asub ELi liikmesriikides. Samalaadselt OIVga toetab ka EL aktiivselt veinisektoris kohaldatavate standardite ja tavade rahvusvahelist ühtlustamist. ELi pädevus hõlmab ka muid OIV tegevusvaldkonda kuuluvaid küsimusi, nagu veinide märgistamine, piiritusjoogid, aromatiseeritud veinitooted ja lauaviinamarjad ning veinitootmise statistika.

Seega on nii OIV kui ELi huvides tagada, et EL oleks täielikult kursis OIV uute resolutsioonide koostamisega seotud aruteludega. ELi aktiivsem osalemine OIV tegevuses hõlbustab ELi seisukohtade kindlaksmääramist seoses OIV soovituste projektidega ning ELis tulevikus kohaldatavate eeskirjade kohandamist OIV nõuetega. Selline osalemine tõhustab OIV ja ELi vastavat panust viinamarjade ja veiniga seotud tavade ja standardite rahvusvahelisel ühtlustamisel. Lisaks sellele, et tagada Euroopa Liidu staatuse läbipaistvus OIVs, eeskätt OIV liikmete suhtes, tuleb selgelt kindlaks määrata Euroopa Liidu OIVsse kuulumisega seotud kohaldamisala ja tingimused.“

Rahvusvaheline Viinamarja- ja Veiniorganisatsioon (OIV) tegutseb tema asutamisakti artiklis 2 määratletud ülesannete ja volituste täitmisel valitsustevahelise teadusliku ja tehnilise organisatsioonina, kelle tunnustatud pädevusala hõlmab viinamarja ja veini, veinijookide, lauaviinamarjade, rosinate ja muude viinamarjasaaduste tootmise sektorit.